ועדת החוקה, חוק ומשפט, כנסת 18, פרוטוקול מספר 550, 2012-02-05 10:30

דוד רותם: אני פותח את הישיבה.

דוד רותם: תקנות העבירות המינהליות (קנס מינהלי – מקורות אנרגיה).

דוד רותם: יופי.

דוד רותם: מי רוצה להסביר לי את זה?

שבתי אלבוחר: עורך-דין שבתי אלבוחר ממשרד האנרגיה.

שבתי אלבוחר: אנחנו מבקשים מהוועדה לאשר תיקון בתקנות העבירות המנהליות בעניין מקורות אנרגיה.

שבתי אלבוחר: הגשנו את התקנה.

שבתי אלבוחר: מדובר בעדכון של תקנות ישנות, וגם במהלך השנים, מאז 2004, שזו פעם אחרונה שתיקנו את התקנות האלו, הרגולציה שלנו התרחבה, ויש לנו תקנות נוספות בתחומים נוספים לגבי נורות חשמל ומתקני חשמל ביתיים, גם תיקנו תקנות בעניין מזגנים.

שבתי אלבוחר: כל זה מחייב אותנו לתקן את התקנות בעניין הקנס המנהלי, כדי לאפשר לנו לאכוף את התקנות האלו באמצעות מתן קנס מנהלי.

שבתי אלבוחר: זה כלי מאוד חשוב, הוא מאוד מסייע לנו.

שבתי אלבוחר: ואנחנו מבקשים מהוועדה לאשר את התקנות.

שבתי אלבוחר: התקנות בעצם מוגשות על-ידי משרד המשפטים, לא על-ידי משרד האנרגיה, מכיוון ששר המשפטים אחראי על חוק העבירות המנהליות.

דוד רותם: אני רק רוצה להבין את תקנה 4: תקנות מקורות אנרגיה (בדיקת נצילות הבעירה במחממים מוסקים בדלק נוזלי או בגז).

דוד רותם: זה מכוון גם להסקה בבית שלי?

אדי בית הזבדי: לא, מעל 500,000 קילו קלוריות.

דוד רותם: זאת אומרת שאנחנו לא מטילים פה גזירה על הציבור?

אדי בית הזבדי: ממש לא.

אדי בית הזבדי: זה רק על ארגונים ועל מפעלים.

דוד רותם: טוב.

אפרת חקאק: אין לי הערות.

דוד רותם: אין הערות?

דוד רותם: יוצא מן הכלל.

דוד רותם: בעד אישור התקנות – פה אחד

דוד רותם: אישרנו פה אחד.

דוד רותם: הישיבה נעולה.